"Kalevalaiseksi sanotun ajan ihmisiä itsensä, toistensa, luonnon, kohtalon, tekniikkansa, yhteisönsä, armottoman ajan sekä kertomuksen kulun armoilla, historian." Rauta-aika pohjautuu Kalevalan tapahtumiin, mutta Paavo Haavikko loi oman tulkintansa ja opasti tekijöitä: "Unohtakaa Kalevala!" Väinö, Ilmari ja Lemminki hakevat itselleen naista, käyvät sotaa Pohjolan väen kanssa ja tilittävät suhdettaan elämään, rakkauteen ja kuolemaan. Keskeisenä juonena on taistelu rahaa lyövän sammon hallinnasta. Rauta-aika on TV2 Teatteritoimituksen tuotanto vuodelta 1982.